nibzard/narodne-novine-full-text-markdown huggingface dataset:
### NN 140/2024 (6.12.2024.), Zaključak o podržavanju donošenja Mjera aktivne politike zapošljavanja za 2025. godinu iz nadležnosti Hrvatskog zavoda za zapošljavanje

VLADA REPUBLIKE HRVATSKE

2305

Na temelju članka 1. i članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s člankom 36. Zakona o tržištu rada (»Narodne novine«, br. 118/18., 32/20., 18/22. i 156/23.), Vlada Republike Hrvatske je na sjednici održanoj 5. prosinca 2024. donijela

ZAKLJUČAK

1. Vlada Republike Hrvatske podržava donošenje Mjera aktivne politike zapošljavanja za 2025. godinu koje provodi Hrvatski zavod za zapošljavanje u skladu s kretanjima na tržištu rada i potrebama gospodarstva.

2. Mjere aktivne politike zapošljavanja odgovorit će na izazove na tržištu rada i potrebe gospodarstva kroz devet intervencija koje obuhvaćaju potpore za zapošljavanje, zapošljavanje osoba uključenih u Program Posao+, samozapošljavanje, pripravništvo, usavršavanje, obrazovanje i osposobljavanje, javni rad, potporu za skraćivanje radnog vremena i potporu za zadržavanje radnih mjesta u prerađivačkoj industriji.

3. Ovaj Zaključak objavit će se u »Narodnim novinama«.

Klasa: 022-03/24-07/417

Urbroj: 50301-05/16-24-2

Zagreb, 5. prosinca 2024.

Predsjednik
 mr. sc. Andrej Plenković, v. r.
### NN 140/2024 (6.12.2024.), Odluka o isplati jednokratnoga novčanog primanja korisnicima mirovine i nacionalne naknade za starije osobe

VLADA REPUBLIKE HRVATSKE

2303

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 5. prosinca 2024. donijela

ODLUKU

O ISPLATI JEDNOKRATNOGA NOVČANOG PRIMANJA KORISNICIMA MIROVINE I NACIONALNE NAKNADE ZA STARIJE OSOBE

I.

Ovom Odlukom uređuje se isplata jednokratnoga novčanog primanja korisnicima mirovine ostvarene u Republici Hrvatskoj u obveznom mirovinskom osiguranju i korisnicima nacionalne naknade za starije osobe.

II.

Jednokratno novčano primanje iz točke I. ove Odluke isplatit će se korisnicima mirovine iz obveznoga mirovinskog osiguranja, zatečenima u isplati mirovine za mjesec studeni 2024. i korisnicima nacionalne naknade za starije osobe zatečenima u isplati za mjesec studeni 2024., u iznosu od 80,00 eura.

III.

Ako korisnici obiteljske mirovine žive odvojeno, svakoj skupini korisnika podijeljene obiteljske mirovine isplata jednokratnoga novčanog primanja pripada uz uvjete i u iznosu određenom prema točki II. ove Odluke.

IV.

Jednokratno novčano primanje iz točke II. ove Odluke isplatit će se korisnicima mirovine i nacionalne naknade za starije osobe najkasnije do kraja prosinca 2024. godine.

V.

Ako se naknadno utvrdi nepripadnost prava na isplatu mirovine ili nacionalne naknade za starije osobe, korisnik je dužan vratiti isplaćeno jednokratno novčano primanje.

VI.

Jednokratno novčano primanje ne smatra se dohotkom sukladno članku 8. stavku 2. točki 7. Zakona o porezu na dohodak (»Narodne novine«, br. 115/16., 106/18., 121/19., 32/20., 138/20., 151/22. i 114/23.) te nije prihod u smislu članka 14.c Zakona o dobrovoljnom zdravstvenom osiguranju (»Narodne novine«, br. 85/06., 150/08., 71/10., 53/20., 120/21. i 23/23.).

Jednokratno novčano primanje ne može biti predmet ovrhe.

VII.

Sredstva za provedbu ove Odluke osigurana su u državnom proračunu Republike Hrvatske.

VIII.

Za provedbu ove Odluke zadužuje se Hrvatski zavod za mirovinsko osiguranje.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/24-04/473

Urbroj: 50301-05/16-24-2

Zagreb, 5. prosinca 2024.

Predsjednik
 mr. sc. Andrej Plenković, v. r.
### NN 141/2024 (9.12.2024.), Pravilnik o izmjenama Pravilnika o provedbi državne potpore za štete od zaštićenih životinja na šaranskim ribnjacima

Ministarstvo poljoprivrede, šumarstva i ribarstva

2313

Na temelju članka 28. stavka 7. Zakona o akvakulturi (»Narodne novine« broj 130/17, 111/18, 144/20, 30/23 i 14/24), ministar poljoprivrede, šumarstva i ribarstva donosi

PRAVILNIK

O IZMJENAMA PRAVILNIKA O PROVEDBI DRŽAVNE POTPORE ZA ŠTETE OD ZAŠTIĆENIH ŽIVOTINJA NA ŠARANSKIM RIBNJACIMA

Članak 1.

U Pravilniku o provedbi državne potpore za štete od zaštićenih životinja na šaranskim ribnjacima (»Narodne novine«, broj 103/24), u članku 6. stavak 4. mijenja se i glasi:

»(4) Korisnik mora ostvariti minimalnu proizvodnju svih vrsta i uzgojnih kategorija od 500,00 kg/ha, ali uzimajući u obzir Prilog I. ovoga Pravilnika, koji je njegov sastavni dio.«.

Članak 2.

Dosadašnji Prilog I. zamjenjuje se novim Prilogom I. koji je tiskan uz ovaj Pravilnik i njegov je sastavni dio.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/24-01/431

Urbroj: 525-12/737-24-4

Zagreb, 3. prosinca 2024.

Potpredsjednik Vlade i ministar poljoprivrede, šumarstva i ribarstva
 Josip Dabro, v. r.

PRILOG I.

IZRAČUN NAKNADE ZA OTKLANJANJE ŠTETE NA ŠARANSKIM RIBNJACIMA

Za izračun potpore u obzir se uzimaju podaci o proizvodnji (prodaji) i proizvodnim površinama za godinu koja prethodi godini podnošenja Zahtjeva za potporu iz službenih evidencija koje vodi Uprava ribarstva na temelju podataka dostavljenih od strane korisnika na način i u roku propisanom Zakonom o akvakulturi i podzakonskim propisima koji uređuju obveze dostave traženih podataka.

Na proizvodnim površinama mora biti ostvarena minimalna proizvodnja svih vrsta i uzgojnih kategorija od 500 kg/ha, pri čemu se proizvodnjom smatra prva prodaja. Ako nije ostvarena minimalna proizvodnja svih vrsta i uzgojnih kategorija od 500 kg/ha, izvršit će se korekcija proizvodnih površina (u ha) sukladno ostvarenoj proizvodnji (u kg), a kako bi se dostigla minimalna proizvodnja od svih vrsta i uzgojnih kategorija od 500 kg/ha.

Izračun naknade:

Iznos naknade (EUR) = A x proizvodna površina (ha)

pri čemu je:

A = 902,18 EUR/ha

U slučaju ostvarivanja prinosa većeg od 500 kg/ha, a manjeg od 1.000 kg/ha, A se množi s količinom prinosa svih vrsta i uzgojnih kategorija kg/ha te dijeli s 1.000, te se dobiveni iznos množi s proizvodnim površinama (ha).

Za ribnjake koji imaju zabranu lova propisanu izravno kroz uvjete zaštite prirode ili neizravno kroz odredbe posebnog propisa iz područja zaštite prirode (npr. posebni rezervat – ornitološki i/ili zoološki, park prirode i slično), izračun se povećava za 50 %, a maksimalno 902,18 EUR/ha.
### NN 141/2024 (9.12.2024.), Odluka o izmjenama Odluke o visini poreznih stopa poreza na dohodak Grada Karlovca

Grad Karlovac

2317

Na temelju članka 19.a Zakona o porezu na dohodak (»Narodne novine« br. 115/16, 106/18, 121/19, 32/20, 138/20, 151/22 i 114/23) i članaka 34. i 97. Statuta Grada Karlovca (»Glasnik Grada Karlovca« br. 9/21 – potpuni tekst i 10/22) Gradsko vijeće Grada Karlovca na 43. sjednici održanoj 28. studenoga 2024. godine donijelo je

ODLUKU

O IZMJENAMA ODLUKE O VISINI POREZNIH STOPA POREZA NA DOHODAK GRADA KARLOVCA

Članak 1.

U Odluci o visini poreznih stopa poreza na dohodak grada Karlovca (»Narodne novine« br. 147/23 te »Glasnik Grada Karlovca« br. 21/23) članak 1. mijenja se i glasi:

»Ovom Odlukom utvrđuje se visina poreznih stopa godišnjeg poreza na dohodak za porezne obveznike na području grada Karlovca.«

Članak 2.

Članak 3. Odluke o visini poreznih stopa poreza na dohodak grada Karlovca (»Narodne novine« br. 147/23 te »Glasnik Grada Karlovca« br. 21/23) mijenja se i glasi:

»Porezne stope iz članka 1. ove Odluke utvrđuju se kako slijedi:

– niža porezna stopa 19 %,

– viša porezna stopa 29 %.«

Članak 3.

Ova Odluka objavit će se u »Glasniku Grada Karlovca« i u »Narodnim novinama«, a stupa na snagu 1. siječnja 2025. godine.

Klasa: 024-03/24-02/13

Urbroj: 2133-1-01/01-24-4

Karlovac, 28. studenoga 2024.

Predsjednik
 Gradskog vijeća Grada Karlovca
 Marin Svetić, dipl. ing. šumarstva, v. r.
### NN 141/2024 (9.12.2024.), Odluka o visini poreznih stopa godišnjeg poreza na dohodak na području Grada Trilja

Grad Trilj

2318

Na temelju čl. 19.a, a u svezi s čl. 19. Zakona o porezu na dohodak (»Narodne novine« br. 115/16, 106/18, 121/19, 32/20, 138/20, 151/22 i 114//23.) i članka 32. Statuta Grada Trilja (»Službeni glasnik Grada Trilja« br. 3/9, 1/13, 2/18, 1/21, 5/23 i 9/23) Gradsko vijeće Grada Trilja na 31. sjednici održanoj 28. studenoga 2024. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA TRILJA

Članak 1.

Ovom Odlukom utvrđuju se visine poreznih stopa godišnjeg poreza na dohodak za porezne obveznike na području Grada Trilja.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa od 15 %,

– viša porezna stopa od 30 %.

Članak 3.

Ova Odluka objavit će se u »Službenom glasniku Grada Trilja« i »Narodnim novinama«, a stupa na snagu 1. siječnja 2025.

Klasa: 021-01/24-01/0009

Urbroj: 2181-12-01-616-24-4

Trilj, 28. studenoga 2024.

Predsjednik
 Gradskog vijeća Grada Trilja
 Miljenko Marić, prof., v. r.
### NN 141/2024 (9.12.2024.), Odluka o izboru deset sudaca Ustavnog suda Republike Hrvatske

Hrvatski sabor

2310

Na temelju članka 126. stavka 1. Ustava Republike Hrvatske (»Narodne novine«, br. 56/90., 135/97., 113/00., 28/01., 76/10. i 5/14.) Hrvatski sabor na sjednici 7. prosinca 2024. donio je

ODLUKU

O IZBORU DESET SUDACA USTAVNOG SUDA REPUBLIKE HRVATSKE

I.

Za suce Ustavnog suda Republike Hrvatske biraju se:

1. ANTE GALIĆ

2. ANDREJ ABRAMOVIĆ

3. MIROSLAV ŠUMANOVIĆ

4. LOVORKA KUŠAN

5. mr. sc. RAJKO MLINARIĆ

6. prof. dr. sc. BILJANA KOSTADINOV

7. DRAŽEN BOŠNJAKOVIĆ

8. SANJA BEZBRADICA JELAVIĆ

9. prof. dr. sc. FRANE STANIČIĆ

10. izv. prof. dr. sc. MAŠA MAROCHINI ZRINSKI.

II.

Izabrani suci Ustavnog suda Republike Hrvatske stupit će na dužnost na dan stupanja na snagu ove Odluke, u skladu s odredbom članka 126. stavka 1. Ustava Republike Hrvatske (»Narodne novine«, br. 56/90., 135/97., 113/00., 28/01., 76/10. i 5/14.).

III.

Ova Odluka stupa na snagu na dan donošenja, a objavit će se u »Narodnim novinama«.

Klasa: 021-04/24-08/6

Zagreb, 7. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 141/2024 (9.12.2024.), Odluka o iskazivanju povjerenja članici Vlade Republike Hrvatske

HRVATSKI SABOR

2311

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 6. prosinca 2024. donio je

ODLUKU

O ISKAZIVANJU POVJERENJA ČLANICI VLADE REPUBLIKE HRVATSKE

Hrvatski sabor iskazuje povjerenje članici Vlade Republike Hrvatske dr. sc. IRENI HRSTIĆ, dr. med., za obavljanje dužnosti ministrice zdravstva.

Klasa: 021-03/24-08/9

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 141/2024 (9.12.2024.), Odluka o stavljanju u službenu uporabu katastarskog operata katastra nekretnina za katastarsku općinu Volosko

Državna geodetska uprava

2314

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU VOLOSKO

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Volosko (MB 320170), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte s podjelom na detaljne listove katastarskog plana u mjerilu 1:10000, te podjelom na skice izmjere,

– detaljnih listova katastarskog plana u mjerilu 1:1000 (19 listova),

– skice izmjere M 1:500 (100 komada),

– dopunske skice izmjere (595 komada),

– popisa katastarskih čestica u rasponu od broja 1/1 do 1751 (ukupno 2107 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 1835 (ukupno 1722 PL-ova).

II.

Katastarski operat katastra nekretnina za katastarsku općinu Volosko (MB 320170) stavlja se u službenu uporabu 2. prosinca 2024. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Volosko (MB 320170) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Volosko (MB 320170).

IV.

Katastarski operat katastra nekretnina za katastarsku općinu Volosko (MB 320170) mora se održavati u trajnoj suglasnosti s novoosnovanom zemljišnom knjigom za katastarsku općinu Volosko.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/24-03/14

Urbroj: 541-03-01-02/4-24-5

Zagreb, 2. prosinca 2024.

Glavni ravnatelj
 Antonio Šustić, dipl. ing. geod., v. r.
### NN 141/2024 (9.12.2024.), Rješenje o imenovanju ministrice zdravstva

Vlada Republike Hrvatske

2312

Na temelju članka 110. stavka 5. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske) i članka 4. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRICE ZDRAVSTVA

Imenuje se dr. sc. IRENA HRSTIĆ, dr. med., ministricom zdravstva.

Klasa: 080-02/24-01/164

Urbroj: 50301-15/07-24-5

Zagreb, 6. prosinca 2024.

Predsjednik
 mr. sc. Andrej Plenković, v. r.
### NN 143/2024 (11.12.2024.), Odluka o sudjelovanju Oružanih snaga Republike Hrvatske u sklopu aktivnosti NATO prednjih kopnenih snaga

Hrvatski sabor

2332

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 6. prosinca 2024. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U SKLOPU AKTIVNOSTI NATO PREDNJIH KOPNENIH SNAGA

I.

U sklopu aktivnosti NATO prednjih kopnenih snaga, u okviru borbene skupine pod vodstvom Sjedinjenih Američkih Država, u Republiku Poljsku u 2025. i 2026. godini upućuje se do 170 pripadnika Oružanih snaga Republike Hrvatske s borbenim oklopnim vozilima, uz mogućnost rotacije.

U sklopu aktivnosti NATO prednjih kopnenih snaga, u okviru borbene skupine pod vodstvom Savezne Republike Njemačke, u Republiku Litvu u 2025. i 2026. godini upućuje se do 120 pripadnika Oružanih snaga Republike Hrvatske, uključujući haubičku bitnicu, uz mogućnost rotacije.

U sklopu aktivnosti NATO prednjih kopnenih snaga, u okviru borbene skupine pod vodstvom Mađarske, u Mađarsku u 2025. i 2026. godini upućuje se do 220 pripadnika Oružanih snaga Republike Hrvatske, uz mogućnost rotacije.

U sklopu aktivnosti NATO prednjih kopnenih snaga, u okviru borbene skupine pod vodstvom Talijanske Republike, u Republiku Bugarsku u 2025. i 2026. godini upućuje se do deset pripadnika Oružanih snaga Republike Hrvatske, uz mogućnost rotacije.

II.

Izvješće o sudjelovanju Oružanih snaga Republike Hrvatske u aktivnosti iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-02/24-01/77

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o sudjelovanju Oružanih snaga Republike Hrvatske u operaciji potpore miru KFOR na Kosovu

HRVATSKI SABOR

2333

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 6. prosinca 2024. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U OPERACIJI POTPORE MIRU KFOR NA KOSOVU

I.

U operaciju potpore miru KFOR na Kosovu upućuje se u 2025. i 2026. godini do 200 pripadnika Oružanih snaga Republike Hrvatske s do dva helikoptera Hrvatskoga ratnog zrakoplovstva, uz mogućnost rotacije.

II.

Izvješće o sudjelovanju Oružanih snaga Republike Hrvatske u operaciji potpore miru iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-02/24-01/78

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o sudjelovanju pripadnika Oružanih snaga Republike Hrvatske u misiji potpore miru »NATO MISIJI U IRAKU«

HRVATSKI SABOR

2334

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 6. prosinca 2024. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MISIJI POTPORE MIRU »NATO MISIJI U IRAKU«

I.

U misiju potpore miru »NATO MISIJI U IRAKU« u 2025. i 2026. godini upućuje se do deset pripadnika Oružanih snaga Repub­like Hrvatske, uz mogućnost rotacije.

II.

Izvješće o sudjelovanju pripadnika Oružanih snaga Republike Hrvatske u misiji potpore miru iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-02/24-01/79

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o sudjelovanju Oružanih snaga Republike Hrvatske u operaciji potpore miru » SEA GUARDIAN« u Sredozemlju

HRVATSKI SABOR

2335

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 6. prosinca 2024. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U OPERACIJI POTPORE MIRU
 »SEA GUARDIAN« U SREDOZEMLJU

I.

U operaciju potpore miru »SEA GUARDIAN« u Sredozemlju upućuje se u 2025. i 2026. godini do 35 pripadnika Oružanih snaga Republike Hrvatske i brod Hrvatske ratne mornarice, uz mogućnost rotacije.

II.

Izvješće o sudjelovanju Oružanih snaga Republike Hrvatske u operaciji potpore miru iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-02/24-01/80

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o sudjelovanju pripadnika Oružanih snaga Republike Hrvatske u aktivnosti Stalne NATO skupine protuminskih snaga 2

HRVATSKI SABOR

2336

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 6. prosinca 2024. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U AKTIVNOSTI STALNE NATO SKUPINE PROTUMINSKIH
 SNAGA 2

I.

U aktivnosti Stalne NATO skupine protuminskih snaga 2 upućuje se u 2025. i 2026. godini do pet pripadnika Oružanih snaga Republike Hrvatske, uz mogućnost rotacije.

II.

Izvješće o sudjelovanju pripadnika Oružanih snaga Republike Hrvatske u aktivnosti iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-02/24-01/81

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o sudjelovanju pripadnika Oružanih snaga Republike Hrvatske u operaciji Koalicijskih snaga »INHERENT RESOLVE«

HRVATSKI SABOR

2337

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 6. prosinca 2024. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI KOALICIJSKIH SNAGA »INHERENT RESOLVE«

I.

U operaciju Koalicijskih snaga »INHERENT RESOLVE« pod vodstvom Sjedinjenih Američkih Država u Zapovjedništvo operacije u Kuvajtu i Iraku u 2025. i 2026. godini upućuju se do tri pripadnika Oružanih snaga Republike Hrvatske, uz mogućnost rotacije.

II.

Izvješće o sudjelovanju pripadnika Oružanih snaga Republike Hrvatske u operaciji Koalicijskih snaga iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-02/24-01/82

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o sudjelovanju pripadnika Oružanih snaga Republike Hrvatske u operaciji Europske unije »EUNAVFOR – ATALANTA«

HRVATSKI SABOR

2338

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 6. prosinca 2024. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI EUROPSKE UNIJE »EUNAVFOR – ATALANTA«

I.

U operaciju Europske unije »EUNAVFOR – ATALANTA« u 2025. i 2026. godini upućuje se do 25 pripadnika Oružanih snaga Republike Hrvatske, uz mogućnost rotacije.

II.

Izvješće o sudjelovanju pripadnika Oružanih snaga Republike Hrvatske u operaciji Europske unije iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-02/24-01/83

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o sudjelovanju pripadnika Oružanih snaga Republike Hrvatske u operaciji Europske unije »EUNAVFOR MED IRINI«

HRVATSKI SABOR

2339

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 6. prosinca 2024. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI EUROPSKE UNIJE »EUNAVFOR MED IRINI«

I.

U operaciju Europske unije »EUNAVFOR MED IRINI« u 2025. i 2026. godini upućuje se do pet pripadnika Oružanih snaga Repub­like Hrvatske, uz mogućnost rotacije.

II.

Izvješće o sudjelovanju pripadnika Oružanih snaga Republike Hrvatske u operaciji Europske unije iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-02/24-01/84

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o sudjelovanju pripadnika Oružanih snaga Republike Hrvatske u operacijama potpore miru Ujedinjenih naroda

HRVATSKI SABOR

2340

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 6. prosinca 2024. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJAMA POTPORE MIRU UJEDINJENIH NARODA

I.

Pripadnici Oružanih snaga Republike Hrvatske u 2025. i 2026. godini upućuju se, uz mogućnost rotacije, u sljedeće operacije potpore miru Ujedinjenih naroda:

– u Libanon (UNIFIL) – do tri pripadnika

– u Zapadnu Saharu (MINURSO) – do pet pripadnika

– u Indiju i Pakistan (UNMOGIP) – do devet pripadnika.

II.

Izvješće o sudjelovanju pripadnika Oružanih snaga Republike Hrvatske u operacijama potpore miru Ujedinjenih naroda iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-02/24-01/85

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o prelasku granice Republike Hrvatske oružanih snaga država članica NATO-a i Oružanih snaga Republike Hrvatske angažiranih u okviru modela snaga NATO-a u 2025. i 2026. godini

HRVATSKI SABOR

2341

Na temelju članka 46. stavka 1. i članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), a u vezi s člankom 7. stavcima 3. i 5. Ustava Republike Hrvatske, na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 6. prosinca 2024. donio je

ODLUKU

O PRELASKU GRANICE REPUBLIKE HRVATSKE ORUŽANIH SNAGA DRŽAVA ČLANICA NATO-a I ORUŽANIH SNAGA REPUBLIKE HRVATSKE ANGAŽIRANIH U OKVIRU MODELA SNAGA NATO-a U 2025. I 2026. GODINI

I.

Odobrava se prelazak granice Republike Hrvatske dijelu oružanih snaga država članica NATO-a iz sastava modela snaga NATO-a koje su u spremnosti u roku do deset dana, u okviru NATO postava odvraćanja, radi njihova raspoređivanja na teritoriju Republike Hrvatske, u situacijama predviđenim međunarodnim ugovorom.

II.

Odobrava se prelazak granice Republike Hrvatske dijelu Oružanih snaga Republike Hrvatske deklariranih u model snaga NATO-a u skladu sa Zakonom o obrani, koje su u spremnosti u roku do deset dana, u okviru NATO postava odvraćanja na teritoriju država članica NATO-a, u skladu s međunarodnim ugovorom.

III.

Odobrava se prelazak granice Republike Hrvatske dijelu Oružanih snaga Republike Hrvatske deklariranih u Savezničke snage za odgovor modela snaga NATO-a, u skladu sa Zakonom o obrani, koje su u spremnosti u roku do deset dana, u skladu s međunarodnim ugovorom.

IV.

Obvezuje se Vlada Republike Hrvatske da izvijesti Hrvatski sabor o provedbi ove Odluke.

V.

Ova Odluka stupa na snagu osmoga dana od dana objave u »Narodnim novinama«.

Klasa: 022-02/24-01/86

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o prelasku granice Republike Hrvatske oružanih snaga država članica Europske unije i Oružanih snaga Republike Hrvatske angažiranih u okviru Kapaciteta za brzo raspoređivanje Europske unije u 2025. i 2026. godini

HRVATSKI SABOR

2342

Na temelju članka 46. stavka 1. i članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), a u vezi s člankom 7. stavcima 3. i 5. Ustava Republike Hrvatske, na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 6. prosinca 2024. donio je

ODLUKU

O PRELASKU GRANICE REPUBLIKE HRVATSKE ORUŽANIH SNAGA DRŽAVA ČLANICA EUROPSKE UNIJE I ORUŽANIH SNAGA REPUBLIKE HRVATSKE ANGAŽIRANIH U OKVIRU KAPACITETA ZA BRZO RASPOREĐIVANJE EUROPSKE UNIJE U 2025. I 2026. GODINI

I.

Odobrava se prelazak granice Republike Hrvatske dijelovima oružanih snaga država članica Europske unije u sklopu Kapaciteta za brzo raspoređivanje Europske unije radi njihova prolaska ili raspoređivanja na teritoriju Republike Hrvatske, u situacijama predviđenim međunarodnim ugovorom.

II.

Odobrava se prelazak granice Republike Hrvatske i raspoređivanje dijelu Oružanih snaga Republike Hrvatske, deklariranih u Kapacitet za brzo raspoređivanje Europske unije, u skladu sa Zakonom o obrani, odlukama Vijeća Europske unije i zahtjevom nadležnih zapovjedništava Europske unije.

III.

Obvezuje se Vlada Republike Hrvatske da izvijesti Hrvatski sabor o provedbi ove Odluke.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 022-02/24-01/87

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o upućivanju pripadnika Oružanih snaga Republike Hrvatske na dužnosti u NATO zapovjednoj strukturi, NATO strukturi snaga i drugim nacionalnim (multinacionalnim) zapovjedništvima u operacije i druge aktivnosti u inozemstvu pod vodstvom NATO-a

HRVATSKI SABOR

2343

Na temelju članka 66. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 6. prosinca 2024. donio je

ODLUKU

O UPUĆIVANJU PRIPADNIKA ORUŽANIH SNAGA REPUBLIKE HRVATSKE NA DUŽNOSTI U NATO ZAPOVJEDNOJ STRUKTURI, NATO STRUKTURI SNAGA I DRUGIM NACIONALNIM (MULTINACIONALNIM) ZAPOVJEDNIŠTVIMA U OPERACIJE I DRUGE AKTIVNOSTI U INOZEMSTVU POD VODSTVOM NATO-a

I.

Pripadnici Oružanih snaga Republike Hrvatske koji su na dužnostima u NATO zapovjednoj strukturi, NATO strukturi snaga i drugim nacionalnim (multinacionalnim) zapovjedništvima mogu se u 2025. i 2026. godini, po potrebi službe, uputiti u operacije i druge aktivnosti u inozemstvu pod vodstvom NATO-a na zadaće koje su u okviru poslova koje obavljaju na svojim dužnostima.

U operacije i druge aktivnosti u inozemstvu pod vodstvom NATO-a može se istodobno uputiti najviše 120 pripadnika Oružanih snaga Republike Hrvatske.

II.

Izvješće o sudjelovanju pripadnika Oružanih snaga Republike Hrvatske u operacijama i drugim aktivnostima iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-02/24-01/88

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o prestanku mirovanja zastupničkog mandata zastupnika i početku mirovanja zastupničkog mandata zastupnika u Hrvatskom saboru

HRVATSKI SABOR

2344

Na temelju članka 81. Ustava Republike Hrvatske i članka 13. stavka 1. te članka 14. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 6. prosinca 2024. donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I POČETKU MIROVANJA ZASTUPNIČKOG MANDATA ZASTUPNIKA
 U HRVATSKOM SABORU

Dana 30. studenoga 2024. prestalo je mirovanje zastupničkog mandata zastupnika VILIJA BEROŠA te mu je istoga dana, 30. studenoga 2024. započelo mirovanje zastupničkog mandata.

Klasa: 021-05/24-01/109

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o izboru člana i prestanku mandata člana Odbora za zaštitu okoliša i prirode Hrvatskoga sabora

HRVATSKI SABOR

2345

Na temelju članka 81. Ustava Republike Hrvatske i članaka 46. i 96. Poslovnika Hrvatskoga sabora, Hrvatski sabor na sjednici 6. prosinca 2024. donio je

ODLUKU

O IZBORU ČLANA I PRESTANKU MANDATA ČLANA ODBORA ZA ZAŠTITU OKOLIŠA I PRIRODE HRVATSKOGA SABORA

I.

Za člana Odbora za zaštitu okoliša i prirode Hrvatskoga sabora bira se TOMISLAV JOSIĆ.

II.

Dana 24. studenoga 2024. dužnost člana Odbora za zaštitu okoliša i prirode Hrvatskoga sabora prestao je obnašati FRANE TOKIĆ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/80

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o izboru člana i prestanku mandata člana Mandatno-imunitetnog povjerenstva Hrvatskoga sabora

HRVATSKI SABOR

2346

Na temelju članka 81. Ustava Republike Hrvatske i članaka 46. i 117. Poslovnika Hrvatskoga sabora, Hrvatski sabor na sjednici 6. prosinca 2024. donio je

ODLUKU

O IZBORU ČLANA I PRESTANKU MANDATA ČLANA MANDATNO-IMUNITETNOG POVJERENSTVA HRVATSKOGA SABORA

I.

Za člana Mandatno-imunitetnog povjerenstva Hrvatskoga sabora bira se IVICA MESIĆ.

II.

Dana 24. studenoga 2024. dužnost člana Mandatno-imunitetnog povjerenstva Hrvatskoga sabora prestao je obnašati FRANE TOKIĆ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/81

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 143/2024 (11.12.2024.), Odluka o imenovanju sutkinje Županijskog suda u Dubrovniku - kazneni odjel

Državno sudbeno vijeće

2354

Na temelju članka 51. stavak 3. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/12, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Mišela Jakšića, Marine Paulić, Ivone Rupić i Lidije Vidjak, članova Vijeća, na 27. sjednici, održanoj 12. rujna 2024., donijelo je

ODLUKU

Za sutkinju Županijskog suda u Dubrovniku – kazneni odjel, imenuje se MARTA JELIĆ, sutkinja Općinskog suda u Dubrovniku.

Klasa: 711-05/24-01/01

Urbroj: 453-01/02-24-10

Zagreb, 12. rujna 2024.

Predsjednik
 Državnoga sudbenog vijeća
 Darko Milković, v. r.
### NN 143/2024 (11.12.2024.), Odluka o imenovanju sudaca Županijskog suda u Vukovaru

DRŽAVNO SUDBENO VIJEĆE

2355

Na temelju članka 55. stavak 8. i 9. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te Ivone Rupić, Antuna Dominka, prof. dr. sc. Marka Baretića, Gorana Goluže, Marine Paulić, Eveline Čolović Tomić, Lidije Vidjak, te Mišela Jakšića, članova Vijeća, na 27. sjednici, održanoj 12. rujna 2024., donijelo je

ODLUKU

Za suce Županijskog suda u Vukovaru imenuju se MARIJANA ŽULJ JAKOVLJEVIĆ i VELIMIR ČOLOVIĆ.

Klasa: 711-05/24-01/07

Urbroj: 453-01/07-24-8

Zagreb, 12. rujna 2024.

Predsjednik
 Državnoga sudbenog vijeća
 Darko Milković, v. r.
### NN 143/2024 (11.12.2024.), Odluka o imenovanju sutkinja Vrhovnog suda Republike Hrvatske

DRŽAVNO SUDBENO VIJEĆE

2356

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/22, 16/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Mišela Jakšića, Željka Lackovića, Marine Paulić, Ivone Rupić, Lidije Vidjak i prof. dr. sc. Maria Vinkovića članova Vijeća, na 28. sjednici održanoj 3. listopada 2024., donijelo je

ODLUKU

Za sutkinje Vrhovnog suda Republike Hrvatske imenuju se JADRANKA ANIĆ MATIĆ, sutkinja Županijskog suda u Zagrebu i mr. sc. NERI RADAS, sutkinja Županijskog suda u Zagrebu.

Broj: IS-29/23-13

Zagreb, 3. listopada 2024.

Predsjednik
 Državnoga sudbenog vijeća
 Darko Milković, v. r.
### NN 143/2024 (11.12.2024.), Rješenje o imenovanju zamjenice glasnogovornika Vlade Republike Hrvatske

Vlada Republike Hrvatske

2347

Na temelju članka 21.b stavka 1. i članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 5. prosinca 2024. donijela

RJEŠENJE

O IMENOVANJU ZAMJENICE GLASNOGOVORNIKA VLADE REPUBLIKE HRVATSKE

Imenuje se ANDREA VODANOVIĆ zamjenicom glasnogovornika Vlade Republike Hrvatske.

Klasa: 080-02/24-01/171

Urbroj: 50301-15/07-24-1

Zagreb, 5. prosinca 2024.

Predsjednik
 mr. sc. Andrej Plenković, v. r.
### NN 143/2024 (11.12.2024.), Rješenje o imenovanju lučkog kapetana - I. vrste Lučke kapetanije Šibenik u Upravi sigurnosti plovidbe u Ministarstvu mora, prometa i infrastrukture

VLADA REPUBLIKE HRVATSKE

2348

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.), članka 160. stavka 3. Zakona o državnim službenicima (»Narodne novine«, br. 155/23. i 85/24.) i članka 22. Zakona o lučkim kapetanijama (»Narodne novine«, br. 118/18. i 155/23.), Vlada Republike Hrvatske je na sjednici održanoj 5. prosinca 2024. donijela

RJEŠENJE

O IMENOVANJU LUČKOG KAPETANA – I. VRSTE LUČKE KAPETANIJE ŠIBENIK U UPRAVI SIGURNOSTI PLOVIDBE U MINISTARSTVU MORA, PROMETA I INFRASTRUKTURE

Imenuje se ANTE GOVIĆ lučkim kapetanom – I. vrste Lučke kapetanije Šibenik u Upravi sigurnosti plovidbe u Ministarstvu mora, prometa i infrastrukture, na razdoblje od pet godina.

Klasa: UP/I 080-02/24-01/162

Urbroj: 50301-15/28-24-2

Zagreb, 5. prosinca 2024.

Predsjednik
 mr. sc. Andrej Plenković, v. r.
### NN 143/2024 (11.12.2024.), Rješenje o razrješenju i imenovanju predsjednika i članova Upravnog vijeća Hrvatske matice iseljenika

VLADA REPUBLIKE HRVATSKE

2350

1Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 6. stavka 4. Zakona o Hrvatskoj matici iseljenika (»Narodne novine«, broj 94/18.), Vlada Republike Hrvatske je na sjednici održanoj 5. prosinca 2024. donijela

RJEŠENJE

O RAZRJEŠENJU I IMENOVANJU PREDSJEDNIKA I ČLANOVA UPRAVNOG VIJEĆA HRVATSKE MATICE ISELJENIKA

1. Razrješuje se MILAN KOVAČ dužnosti predsjednika Upravnog vijeća Hrvatske matice iseljenika, s danom 9. prosinca 2024., zbog isteka mandata.

Razrješuju se dužnosti članovi Upravnog vijeća Hrvatske matice iseljenika, s danom 9. prosinca 2024., zbog isteka mandata:

– dr. sc. VJEKOSLAV JELEČ, dr. med.

– ĐURO VIDMAROVIĆ

– HRVOJE HITREC

– IVANKA RORA.

2. Imenuje se MILAN KOVAČ predsjednikom Upravnog vijeća Hrvatske matice iseljenika, s danom 10. prosinca 2024.

Za članove Upravnog vijeća Hrvatske matice iseljenika, s danom 10. prosinca 2024., imenuju se:

– dr. sc. VJEKOSLAV JELEČ, dr. med.

– ĐURO VIDMAROVIĆ

– HRVOJE HITREC

– IVANKA RORA.

Klasa: 080-02/24-01/170

Urbroj: 50301-15/07-24-5

Zagreb, 5. prosinca 2024.

Predsjednik
 mr. sc. Andrej Plenković, v. r.
### NN 143/2024 (11.12.2024.), Rješenje o razrješenju i imenovanju dijela članova Upravnog vijeća Hrvatskog registra brodova

VLADA REPUBLIKE HRVATSKE

2349

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 14. stavka 2. Zakona o Hrvatskom registru brodova (»Narodne novine«, br. 81/96., 76/13. i 62/20.), Vlada Republike Hrvatske je na sjednici održanoj 5. prosinca 2024. donijela

RJEŠENJE

O RAZRJEŠENJU I IMENOVANJU DIJELA ČLANOVA UPRAVNOG VIJEĆA HRVATSKOG REGISTRA BRODOVA

1. Razrješuju se dužnosti članovi Upravnog vijeća Hrvatskog registra brodova, zbog isteka mandata:

– SINIŠA ORLIĆ, na koju je imenovan iz reda stručnjaka nadležnog ministarstva koji obavljaju poslove u vezi sa sigurnošću pomorske plovidbe, na prijedlog ministra nadležnog za poslove pomorstva

– ZLATKO KOŠTA, na koju je imenovan iz reda stručnjaka nadležnog ministarstva koji obavljaju poslove u vezi sa sigurnošću plovidbe na unutarnjim plovnim putevima, na prijedlog ministra nadležnog za poslove pomorstva

– HELENA RUKELJ, na koju je imenovana iz reda stručnjaka nadležnog ministarstva koji obavljaju poslove u vezi s industrijskim razvojem na području brodogradnje, na prijedlog ministra nadležnog za poslove gospodarstva.

2. Za članove Upravnog vijeća Hrvatskog registra brodova, imenuju se:

– SINIŠA ORLIĆ, iz reda stručnjaka nadležnog ministarstva koji obavljaju poslove u vezi sa sigurnošću pomorske plovidbe, na prijedlog ministra nadležnog za poslove pomorstva

– MARIO KOVAČ, iz reda stručnjaka nadležnog ministarstva koji obavljaju poslove u vezi sa sigurnošću plovidbe na unutarnjim plovnim putevima, na prijedlog ministra nadležnog za poslove pomorstva

– HELENA RUKELJ, iz reda stručnjaka nadležnog ministarstva koji obavljaju poslove u vezi s industrijskim razvojem na području brodogradnje, na prijedlog ministra nadležnog za poslove gospodarstva.

Klasa: 080-02/24-03/101

Urbroj: 50301-15/07-24-2

Zagreb, 5. prosinca 2024.

Predsjednik
 mr. sc. Andrej Plenković, v. r.
### NN 145/2024 (13.12.2024.), Odluka o najnižem dnevnom iznosu plaće sezonskog radnika u poljoprivredi za 2025. godinu

Ministarstvo rada, mirovinskoga sustava, obitelji i socijalne politike

2383

Na temelju članka 79. stavka 3. Zakona o tržištu rada (»Narodne novine« broj 118/18, 32/20, 18/22 i 156/23), ministar rada, mirovinskoga sustava, obitelji i socijalne politike, uz suglasnost ministra financija, donosi

ODLUKU

O NAJNIŽEM DNEVNOM IZNOSU PLAĆE SEZONSKOG RADNIKA U POLJOPRIVREDI ZA 2025. GODINU

Članak 1.

Najniži dnevni iznos neto plaće koju je poslodavac dužan isplatiti sezonskom radniku koji obavlja privremene odnosno povremene sezonske poslove u poljoprivredi, za 2025. godinu nakon obračuna i obustave poreza na dohodak sukladno propisima koji uređuju oporezivanje dohotka, ne može biti niži od 19,18 EUR.

Članak 2.

Na iznos plaće odnosno iz iznosa plaće iz članka 1. ove Odluke, ne obračunavaju se i ne uplaćuju doprinosi za obvezna osiguranja po stopama prema posebnom propisu, jer su isti uplaćeni unaprijed kupnjom vrijednosnog kupona.

Članak 3.

Ova će se Odluka objaviti u »Narodnim novinama«, a stupa na snagu 1. siječnja 2025. godine.

Klasa: 011-02/24-01/54
 Urbroj: 524-04-01-02/1-24-3
 Zagreb, 27. studenoga 2024.

Ministar
 Marin Piletić, v. r.
### NN 145/2024 (13.12.2024.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

Hrvatski sabor

2367

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Proglašavam Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora, koji je Hrvatski sabor donio na sjednici 6. prosinca 2024. godine.

Klasa: 011-02/24-02/72
 Urbroj: 71-10-01/1-24-2
 Zagreb, 11. prosinca 2024.

Predsjednik
 Republike Hrvatske
 Zoran Milanović, v. r.

ZAKON

O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Članak 1.

Ovlašćuje se Vlada Republike Hrvatske da uredbama uređuje pitanja tekuće gospodarske politike iz djelokruga Hrvatskoga sabora, osim izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor, u razdoblju:

– od 15. prosinca 2024. do 15. siječnja 2025. i

– od 15. srpnja 2025. do 15. rujna 2025.

Članak 2.

Iznimno od odredbe članka 1. ovoga Zakona, ovlašćuje se Vlada Republike Hrvatske da u razdoblju od dana raspuštanja ili isteka mandata Hrvatskoga sabora pa do dana prvog zasjedanja novoizabranog Hrvatskoga sabora uredbama uređuje pojedina pitanja iz djelokruga Hrvatskoga sabora, osim donošenja ili izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor.

Članak 3.

Vlada Republike Hrvatske na svakoj će sjednici Hrvatskoga sabora podnijeti izvješće o uredbama koje je na temelju ovlasti iz članka 1. ovoga Zakona donijela između dviju sjednica Hrvatskoga sabora odnosno na prvo zasjedanje novoizabranog Hrvatskoga sabora podnijeti izvješće o uredbama koje je donijela od dana podnošenja posljednjeg izvješća.

Članak 4.

(1) Uredbe koje je Vlada Republike Hrvatske donijela na temelju Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 145/23.), koje vrijede na dan stupanja na snagu ovoga Zakona ostaju na snazi, a najdulje do 15. prosinca 2025.

(2) Uredba o dopuni Zakona o šumama (»Narodne novine«, br. 101/23.) i Uredba o izmjeni Zakona o predškolskom odgoju i obrazovanju (»Narodne novine«, br. 101/23.), koje je Vlada Republike Hrvatske donijela na temelju Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 149/22.) ostaju na snazi, a najdulje do 15. prosinca 2025.

Članak 5.

Danom stupanja na snagu ovoga Zakona prestaje važiti Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 145/23.).

Članak 6.

Ovaj Zakon objavit će se u »Narodnim novinama«, a stupa na snagu 15. prosinca 2024. godine.

Klasa: 022-02/24-01/67

Zagreb, 6. prosinca 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.